SET ปิดเช้าเหลือลบ 0.30 จุด รับแรงหนุนหุ้นเปิดเมือง แนะติดตามประชุม กนง.
SET ปิดเช้าเหลือลบ 0.30 จุด รับแรงหนุนหุ้นเปิดเมือง แนะติดตามประชุม กนง. ส่วนตลาดภาคบ่ายคาดทรงตัว แนวรับ 1,605 จุด แนวต้าน 1,620-1,625 จุด
29 ก.ย. 2564

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ยังเป็น Negative Sentiment แต่ยังดูดีกว่าตลาดต่างประเทศ โดยตลาดหุ้นภูมิภาคเอเชียเคลื่อนไหวในแดนลบราว 1-2% ตามตลาดสหรัฐและตลาดยุโรป จากความกังวลอัตราผลตอบแทนพันธบัตร (Bond yield) สูงขึ้น ทำให้ประเด็นนอกประเทศเป็นปัจจัยหลักกดดันตลาดฯ
นอกจากนั้น ยังกังวลเศรษฐกิจสหรัฐหลังประธานธนาคารกลางสหรัฐฯ (เฟด) มองว่าอ้ตราเงินเฟ้อจะปรับตัวสูงขึ้นระยะหนึ่ง และยังต้องติดตามเพดานหนี้ของสหรัฐฯด้วย ซึ่งจะต้องผ่านร่างกฎหมายให้ได้
อย่างไรกีดี ตลาดฯยังได้แรงหนุนจากหุ้นเปิดเมือง อีกทั้งต้องติดตามผลประชุมคณะกรรมการนโยบายการเงิน (กนง.) วันนี้จะมีมุมมองต่อเศรษฐกิจไทยอย่างไร เพราะคาดว่าจะคงอัตราดอกเบี้ยนโยบายไม่มี Surprise พร้อมเกาะติดตามวัคซีนโควิดที่จะเข้ามาเพิ่มเติม และการระดมฉีดวัคซีน รวมถึงเฝ้าระวังสถานการณ์น้ำท่วมที่เกิดขึ้นในขณะนี้ด้วย
ส่วนแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯอาจจะทรงตัว หลังจากที่ช่วงเช้าทิศทางตลาดบ้านเราดูดีกว่าตลาดอื่น โดยให้แนวรับ 1,605 จุด ส่วนแนวต้าน 1,620-1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 4,129.21 ล้านบาท ปิดที่ 135.50 บาท เพิ่มขึ้น 2.50 บาท
TRUE มูลค่าการซื้อขาย 3,313.99 ล้านบาท ปิดที่ 3.96 บาท ลดลง 0.04 บาท
SCB มูลค่าการซื้อขาย 3,067.20 ล้านบาท ปิดที่ 124.50 บาท ลดลง 0.50 บาท
PTT มูลค่าการซื้อขาย 2,097.50 ล้านบาท ปิดที่ 39.00 บาท ลดลง 1.50 บาท
BBL มูลค่าการซื้อขาย 1,836.92 ล้านบาท ปิดที่ 120.00 บาท เพิ่มขึ้น 2.00 บาท